**บันทึกอนุทิน ครั้งที่ 1**

**วันที่ : 27 กรกฎาคม 2557**

**เรื่อง : สังคมแห่งการเรียนรู้**

**วิชา : การศึกษาเพื่อพัฒนาสังคมแห่งการเรียนรู้**

**ผู้สอน : ผศ.ดร.อดิศร เนาวนนท์**

**ผู้บันทึก : นางสาวอภิญญา รักพุดซา รหัสประจำตัว 57D0103121**

 **สาขาวิชาหลักสูตรและการสอน ระดับปริญญาโท ภาคพิเศษ หมู่ 1**

**① ความรู้ที่ได้รับ**

วันที่ 27 กรกฎาคม ข้าพเจ้าเรียนวิชาการศึกษาเพื่อพัฒนาสังคมแห่งการเรียนรู้บรรยายโดย ดร.อดิศร เนาวนนท์ ได้รับความรู้ดังต่อไปนี้

 **☑ การเรียนรู้**

 คือการเปลี่ยนแปลงพฤติกรรม เป็นไปตามตัวชี้วัด คุณลักษณะอันพึงประสงค์ สมรรถนะสำคัญตามหลักสูตร

 **☑ กรอบแนวคิด : การเสริมสร้างสังคมแห่งการเรียนรู้**

สังคมในอนาคตจะเป็น**สังคมฐานความรู้** ที่การเรียนรู้และนวัตกรรมเป็นปัจจัยสำคัญในการพัฒนา จึงมีความจำเป็นอย่างยิ่งที่จะต้องส่งเสริมและสร้างสภาพการณ์ เพื่อให้คนไทยทุกคนมีสิทธิและความเสมอภาค **ในการเรียนรู้อย่างต่อเนื่องและตลอดชีวิต**

การเป็นบุคคลแห่งการเรียนรู้ต้องเป็นมาตั้งแต่เกิด **(เกิดขึ้นตลอดเวลา, เกิดขึ้นทุกนาที)**

 **☑ สังคมแห่งการเรียนรู้**

 เป็นสังคมแห่งภูมิปัญญาตระหนักถึงความสำคัญ ความจำเป็นของการเรียนรู้ที่ทุกคนและทุกส่วนในสังคมมีความใฝ่รู้ และพร้อมที่จะเรียนรู้อยู่เสมอ การเรียนรู้ตลอดชีวิต เป็นเรื่องที่เกิดขึ้นและมีความต่อเนื่องเป็นปกติวิสัยในชีวิตประจำวันของคนทุกคน

 **☑ บุคคลแห่งการเรียนรู้**

* ตระหนักถึงความสำคัญและความจำเป็นของการเรียนรู้
* มีทักษะและกระบวนการในการคิด การวิเคราะห์ และการแก้ปัญหา
* มีความใฝ่รู้ สามารถสร้างกระบวนการเรียนรู้ด้วยตนเอง และสามารถใช้ความรู้ได้อย่างถูกต้อง เหมาะสม
* มีโอกาสและสามารถเลือกที่จะเรียนรู้อย่างต่อเนื่องตลอดช่วงอายุ แต่ละวัยด้วยรูปแบบที่หลากหลาย ยืดหยุ่น และมีคุณภาพตามความต้องการ ความสนใจและความถนัด

**② การนำความรู้ที่ได้รับไปใช้ในชีวิตประจำวัน**

ข้าพเจ้าสามารถนำความรู้ไปจัดประสบการณ์ให้ผู้เรียนโดยเน้นให้ผู้เรียนใช้กระบวนการสร้างความรู้ด้วยตนเอง อีกทั้งส่งเสริมให้ผู้เรียนมีความใฝ่รู้ ใฝ่เรียน กระตือรือร้นในการที่จะเรียนรู้ทุกเมื่อ ไม่เพียงแต่อยู่ในห้องเรียนเท่านั้น

**③ การแสดงความคิดเห็น**

 ข้าพเจ้ามีความคิดเห็นว่า สังคมแห่งการเรียนรู้ไม่ใช่เรื่องใหม่สำหรับผู้เรียน แต่เป็นเรื่องที่อยู่ในชีวิตประจำวันของทุกคนเป็นปกติวิสัยอยู่แล้ว เพราะทุกคนพร้อมที่จะเรียนรู้อยู่เสมอ

**④ บรรยากาศในการเรียนการสอน**

🖑 อาจารย์ผู้สอนมีความเป็นกัลยาณมิตรกับนักศึกษา

 🖑 นักศึกษากับอาจารย์ผู้สอนมีปฏิสัมพันธ์ที่ดีต่อกัน

 🖑 อาจารย์ใช้คำถามปลายเปิดเพื่อเปิดโอกาสให้นักศึกษาแสดงความคิดเห็นในเรื่องที่เรียน

 🖑 บรรยากาศในห้องเรียนน่าเรียน อากาศถ่ายเทสะดวก สื่อในการเรียนการสอนมีความพร้อมและทันสมัย

🙚🙘